Ettepanek: Nõukogu määrus millega muudetakse määrust (EÜ) nr 234/2004, milles käsitletakse teatavaid piiranguid Libeeria suhtes ja tunnistatakse kehtetuks määrus (EÜ) nr 1030/2003





[pic] | EUROOPA ÜHENDUSTE KOMISJON | Brüssel 31.5.2007 KOM(2007) 296 lõplik Ettepanek: NÕUKOGU MÄÄRUS millega muudetakse määrust (EÜ) nr 234/2004, milles käsitletakse teatavaid piiranguid Libeeria suhtes ja tunnistatakse kehtetuks määrus (EÜ) nr 1030/2003 (komisjoni esitatud) SELETUSKIRI 1. Libeeriat käsitleva nõukogu määrusega (EÜ) nr 234/2004, mida on muudetud, rakendatakse relvade ja sõjaväevarustusega seotud teatavate teenuste osutamise ning töötlemata teemantide impordi keeld kooskõlas ühise seisukohaga 2007/193/ÜVJP ja sellega seotud ühiste seisukohtade, ÜRO Julgeolekunõukogu resolutsiooni 1521(2003) ja muude asjaomaste ÜRO Julgeolekunõukogu resolutsioonidega. 2. 27. aprilli 2007. aasta resolutsiooniga 1753(2007) otsustas ÜRO Julgeolekunõukogu muu hulgas lõpetada teemante käsitlevad piirangud. 3. Seejärel võeti Libeeria Kimberley protsessi sertifitseerimissüsteemi osaliseks 4. mail 2007. Sellega seoses kantakse Libeeria komisjoni määrusega nõukogu määruse (EÜ) nr 2368/2002 (Kimberley protsessi sertifitseerimissüsteemi rakendamise kohta töötlemata teemantide rahvusvahelises kaubanduses) II lisas loetletud osaliste nimekirja. 4. Võttes arvesse kõnealuseid asjaolusid, teeb komisjon ettepaneku tunnistada kehtetuks määruse (EÜ) nr 234/2004 sätted, millega kehtestatakse töötlemata teemantide impordi keeld Libeeriast ja sellest keelust kõrvalehoidmise keeld. Ettepanek: NÕUKOGU MÄÄRUS millega muudetakse määrust (EÜ) nr 234/2004, milles käsitletakse teatavaid piiranguid Libeeria suhtes ja tunnistatakse kehtetuks määrus (EÜ) nr 1030/2003 EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikleid 60 ja 301, võttes arvesse ühist seisukohta 2007/…/ÜVJP, millega muudetakse ühist seisukohta 2007/193/ÜVJP, milles käsitletakse teatavaid piiravaid meetmeid Libeeria suhtes,[1] võttes arvesse komisjoni ettepanekut ning arvestades järgmist: (1) 10. veebruari 2004. aasta ühises seisukohas 2004/137/ÜVJP (milles käsitletakse teatavaid piiranguid Libeeria suhtes) nähti ette ÜRO Julgeolekunõukogu Libeeriat käsitlevas resolutsioonis 1521(2003) sätestatud meetmete rakendamine, sealhulgas töötlemata teemantide impordi keeld Libeeriast. Kõnealust keeldu uuendati viimati veel kuueks kuuks ühise seisukohaga 2007/193//ÜVJP.[2] ÜRO Julgeolekunõukogu võttis 27. aprillil 2007 vastu resolutsiooni 1753(2007). Julgeolekunõukogu otsustas muu hulgas lõpetada teemante käsitlevad piirangud. 4. mail 2007 võeti Libeeria Kimberley protsessi sertifitseerimissüsteemi osaliseks. Sellega seoses tuleks Libeeria kanda nõukogu määruse (EÜ) nr 2368/2002 (Kimberley protsessi sertifitseerimissüsteemi rakendamise kohta töötlemata teemantide rahvusvahelises kaubanduses) II lisas loetletud osaliste nimekirja. (2) Nõukogu määrusega (EÜ) nr 234/2004[3] keelatakse muu hulgas töötlemata teemantide import Libeeriast. (3) Määruse (EÜ) nr 234/2004 artikli 6 lõige 1, millega sätestatakse töötlemata teemantide ühendusse importimise keeld, ja artikli 6 lõige 3, millega sätestatakse sellest keelust kõrvalehoidmise keeld, tuleb seepärast kehtetuks tunnistada tagasiulatuvalt alates 27. aprillist 2007, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 234/2004 artikli 6 lõiked 1 ja 3 jäetakse välja. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolevat määrust kohaldatakse alates 27. aprillist 2007. Käesolev määrus on tervikuna siduv ja vahetult kohaldatav kõikides liikmesriikides. Brüssel, […] Nõukogu nimel eesistuja [1] ELT L…, …2007, lk… . [2] ELT L 41, 13.2.2007, lk 17. [3] ELT L 40, 12.2.2004, lk 1. Määrust on viimati muudetud nõukogu määrusega (EÜ) nr 1791/2006 (ELT L 363, 20.12.2006, lk 1).